Yunidis Castillo

Yunidis Castillo (født 6. juni 1987 er en cubansk funksjonshemmet friidrettsutøver, som konkurrerer i sprintløp, i klassen T46. 

 Meritter 
Castillo deltok ved sine første paralympiske leker ved de Paralympiske sommerleker 2004 i Aten. Der kom hun på 13.-plass i lengde. 

I 2006, 19 år gammel, ble hun verdensmester på både 100 og 200 meter, ved VM i friidrett for funksjonshemmede.Juventud Rebelde  - Yunidis Castillo Breaks 100m Record at IPC Athletics World Championships, besøkt 6. september 2012. På begge øvelsene satte hun ny verdensrekord, med hhv. 12,45 og 25,17 sekunder.Team Thomas - IPC Athletics World Championships Assen 2006 Records set by event, besøkt 6. september 2012.

Fire år senere deltok hun ved Paralympiske sommerleker 2008 i Beijing, der hun vant to gullmedaljer. På 100 meter vant hun gull med tiden 12,04, som også var ny verdensrekord.Beijing 2008 Paralympic Games - Photos: Yunidis Castillo of Cuba wins Women's 100m T46 gold, besøkt 6. september 2012. Også på 200 meter vant hun paralympisk gullmedalje og satte ny verdensrekord, med tiden 24,72 sekunder.The Official Website of the Beijing 2008 Paralympic Games - Athletics Day 5 Evening Session Review: Double celebrations all round , besøkt 6. september 2012.

I 2011 vant hun 100 og 200 meter under VM i friidrett for funksjonshemmede på New Zealand (2011 IPC Athletics World Championships). 100 meter vant hun på tiden 12,20, som var ny verdensrekord, og 200 meter vant hun på tiden 24,86 sekunder. Samme år vant hun gull ved de Parapanamerikanske leker 2011 i Mexico.Parapanamerikanske leker Guadalajara -  Athletics , besøkt 6. september 2012.

Ved Paralympiske sommerleker 2012 i London vant hun gull på 100 og 200 meter. På 200 meter satte hun ny verdensrekord med tiden 24,45.SportsMole - Result: Yunidis Castillo takes T46 200m gold, besøkt 6. september 2012. På 100 meter vant hun også gull, fem dager etter gullet på 200 meter. I kvalifiseringsheatet før finalen satte hun ny verdensrekord på 11,95 sekunder, mens finalen vant hun på tiden 12,01.Guerrillero - Cuban Paralympic Athlete Breaks 12-second Barrier in 100 meters, besøkt 6. september 2012.BBC Sport - Sally Brown finishes sixth in Paralympics 100m final, besøkt 6. september 2012.

 Referanser 

 Eksterne lenker 
 London 2012 - Yunidis Castillo

Kategori:Cubanske friidrettsutøvere
Kategori:Paralympiske mestere for Cuba
Kategori:Verdensmestere i friidrett for Cuba
Kategori:Deltakere for Cuba under Paralympiske sommerleker 2004
Kategori:Deltakere for Cuba under Paralympiske sommerleker 2008
Kategori:Deltakere for Cuba under Paralympiske sommerleker 2012
Kategori:Fødsler i 1987